पाएं अपने शहर की ताज़ा ख़बरें और फ्री ई-पेपरडाउनलोड करें
देश के लिए एक राहत की खबर है। इसके मुताबिक मानसून एक जून को सामान्य समय पर ही केरल में दस्तक देगा। भारतीय मौसम विभाग ने यह भविष्यवाणी की है। अब 15 मई को मानसून अनुमान का अपडेट जारी होगा। केंद्रीय मृदा विज्ञान मंत्रालय के सचिव एम. राजीवन ने साेशल मीडिया के जरिए यह जानकारी दी।
विभाग 31 मई को इस बार बारिश वितरण का विस्तृत पूर्वानुमान भी साझा करेगा। इधर, मौसम विभाग रांची ने कहा है कि झारखंड में 10 जून के बाद मानसून के प्रवेश करने के आसार हैं। मौसम वैज्ञानिक अभिषेक आनंद ने बताया कि राज्य में मानसून जमशेदपुर और साहिबगंज के रास्ते प्रवेश करेगा। 20 जून तक पूरे झारखंड को कवर करने की उम्मीद है।
इधर, राज्य में बिजली गिरने से 7 की जान गई
राज्य में गुरुवार को भी बारिश हुई। वहीं ठनका गिरने से राज्य में 7 लोगों की मौत हो गई। मृतकों में अंकुश साव (28), चरही के अरुण भुइयां (30), चतरा के लरंगा गांव की सुनीता (20), रामगढ़ के बड़कीपोना निवासी अंकेश (14), रामगढ़ के बारलोंग में तिलेश्वर महतो और टिंकू महतो और गोड्डा के बमबम पंडित की मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn